Anexa 3 la HCLMT nr ........../......................
O P I S   C U   D O C U M E N T E

Dosarul pentru obţinerea unei locuințe destinate închirierii, destinate exclusiv specialiștilor din sănătate, în municipiul Timișoara, trebuie să cuprindă următoarele acte:

1. Cerere. Cererea se depune individual și în nume propriu.

2. Actele de identitate ale solicitantului și ale membrilor familei sale care au împlinit 14 ani (dacă este cazul), în copie;

3. Certificatele de naștere ale titularului și membrilor familiei, în copie;

4. Certificatul de căsătorie (dacă este cazul), în copie;
5. Sentinţa (definitivă şi irevocabilă) / certificat de divorţ (dacă este cazul), în copie

6. Copie după documentele din care să rezulte luarea în întreținere a altor persoane în condițiile legislației în domeniu, sentință judecătorească privind obligația întreținerii sau contract de întreținere autentificat notarial (dacă e cazul)

7. Adeverință cu venitul lunar net realizat de solicitant, eliberată în luna depunerii solicitării, pentru ultimele 12 luni, însoțită de o copie după contractul de muncă (ordinul de repartiție pentru rezidenți sau stagiari) Titularul cererii trebuie să-și desfășoare activitatea în domeniul sănătății
8. Adeverință cu venitul lunar net realizat de membrii familiei solicitantului încadraţi în muncă, eliberată în luna depunerii solicitării, pentru ultimele 12 luni; cupon pensie, cupon alocație, adeverința de venit de la Administrația Finanțelor Publice (după caz)
9. Copie după documentul din care rezultă nivelul de studii și/sau pregătire profesională a titularului cererii (diplomă, certificat, atestat, foaie matricolă, etc.);
10. Copie după documentele din care să rezulte calitatea de medic rezident (prin concurs sau confirmat prin ordin al ministrului sănătății – fără concurs), precum și specialitatea în care se va pregăti pe durata rezidențiatului,  sau medic specialist; 
11. Documente din care să rezulte situația locativă a solicitantului (copie după contractul de închiriere înregistrat la Administrația Finanțelor Publice / contract de comodat sau declarație de primire în spațiu dată de proprietarul apartamentului / titularul contractului de închiriere) și acte din care să rezulte suprafața locuibilă deținută cu chirie / tolerat (copie contract vânzare - cumpărare, adeverință asociația de proprietari, extras CF, etc); 

Notă: 

· în cazul în care apartamentul este închiriat de către solicitant, este obligatorie depunerea unei copii după contractul de închiriere înregistrat la Administrația Fiscală,

· în cazul în care solicitantul este tolerat în spațiu într-un apartament / casă familială este necesară declarația notarială a proprietarului din care să rezulte suprafața locuibilă și numărul de persoane care locuiesc în imobil, gradul de rudenie / calitatea lor. Declarației notariale i se vor anexa fotocopii de pe actele de identitate ale persoanelor menționate anterior.
12. Declaraţii autentificate ale titularului cererii şi, după caz, ale soţiei/soţului şi ale celorlalţi membri majori din familia acestuia în original, cu următorul conținut:

Solicitantul şi membrii familiei sale:

* nu deţin/nu au deţinut în proprietate o locuinţă în municipiul Timișoara;

* nu sunt beneficiarii unei alte locuinţe cu chirie, proprietate de stat, proprietate a unităţii administrativ-teritoriale sau a unităţii în care îşi desfăşoară activitatea, în municipiul Timișoara.;

* nu realizează alte venituri decât cele pentru care au prezentat acte doveditoare la dosar;
NOTĂ:

Restricţia referitoare la nedeţinerea unei locuinţe în proprietate nu are în vedere locuinţele înstrăinate în urma unei acţiuni de partaj sau locuinţele trecute în proprietatea statului în mod abuziv şi care nu au fost retrocedate în natură. Restricţia nu se aplică în cazul deţinerii cu chirie a unui spaţiu locativ în cămine de familişti sau nefamilişti, şi nici chiriaşilor din locuinţele preluate abuziv de stat şi care fac obiectul unor solicitări de retrocedare sau care sunt retrocedate către foştii proprietari. Prin cămine de familişti sau nefamilişti se înţeleg clădirile dotate cu camere de locuit individuale şi cu dependinţele, dotările şi utilităţile comune. De asemenea, restricţia nu se aplică în situaţia în care titularul cererii de locuinţă şi ceilalţi membri ai familiei acestuia - soţ/soţie, copii şi/sau alte persoane aflate în întreţinerea acestuia - deţin, alături de alte persoane, cote-părţi dintr-o locuinţă, dobândite în condiţiile legii.

13. În cazul în care un titular de cerere face parte din următoarele categorii va depune acte în dovedire:

a) tineri proveniţi din instituţii de ocrotire socială care au împlinit 18 ani  - adeverinţă de la instituţia de unde provine, perioada în care a fost instituţionalizat

b) evacuaţi din imobile naţionalizate redobândite de proprietar sau chiriaşi în acestea – copie după sentinţa de evacuare definitivă şi irevocabilă sau copia procesului-verbal de evacuare emis de executorul judecătoresc sau copia actului prin care chiriaşul a fost înştiinţat că imobilul/apartamentul a fost predat la proprietar 
c) persoane care au început procedura de adopţie sau au adoptat copii din casele de ocrotire socială – copie sentinţă de adopţie sau alte acte doveditoare eliberate de către instituţia de ocrotire socială din care să rezulte că a fost începută procedura de adopţie.                     

14. Alte documente sau înscrisuri pe care le consideră necesare în sprijinul aplicării prevederilor criteriilor pentru stabilirea ordinii de prioritate în soluționarea cererii.
Notă : La depunerea dosarelor se vor prezenta originalele pentru toate actele solicitate în copie, pentru a fi certificate pentru conformitate.
